Source: https://www.monitoruldegalati.ro/sport/britanicul-christopher-tawiah,-noul-pivot-de-la-csm-galati-pentru-grupa-galbena.html
Timestamp: 2020-06-02 12:25:07+00:00

Document:
Britanicul Christopher Tawiah, noul pivot de la CSM Galaţi pentru Grupa Galbenă - Monitorul de Galati - Ziar print si online
02 Iun 2020 15:18
02 Iun 2020 15:17
Britanicul Christopher Tawiah, noul pivot de la CSM Galaţi pentru Grupa Galbenă Recomandat
Marți, 14 Ianuarie 2020 12:38
Anul 2020 a început foarte bine pentru baschetbaliştii pregătiţi de Eugen Ilie, Tudose Teodoraşcu şi Bogdan Bălănică. CSM Galaţi a bifat primele două victorii pe teren propriu: 76-64 cu ABC Athletic Constanţa şi 99-94 cu CSM Focşani 2007 Focşani şi publicul gălăţean a început să revină la sală. „Pentru noi publicul este foarte important, le mulţumim pentru prezenţa la meciuri şi îi aşteptăm şi la celelalte jocuri ale noastre. E din ce în ce mai frumos, practic, ăsta este primul nostru obiectiv să aducem publicul la sală”, a precizat antrenorul principal al echipei gălăţene, Eugen Ilie, la finalul partidei de sâmbătă seara cu CSM Focşani 2007. Chiar dacă mai are de jucat un meci pe 18 ianuarie pe terenul ocupantei locul 3 în grupa B, CSM Galaţi şi-a asigurat calificarea în Grupa Galbenă 7-12. Următorul obiectiv, unul destul de îndrăzneţ, este clasarea pe unul din primele două locuri şi accederea în play-off-ul 1-8 care ar însemna dueluri atractive cu U Mobitelco Cluj Napoca, CSM Oradea sau CSU Sibiu. Conducerea clubului a reuşit să parefeze transferul lui Christopher Tawiah, 26 ani, 203 cm, care evoluează pe postul de pivot. Britanicul, care este aşteptat să ajungă la Galaţi până la sfârşitul acestei săptămâni, a jucat ultima oară în Belgia pentru Proximus Spirou cu medii de 4,4 puncte şi 2 recuperări după ce a început sezonul în Estonia la Rapla unde a avut statistici bune: 10,2 puncte, 7,7 recuperări şi 1,5 pase decisive. Tot în zilele următoare sunt aşteptaţi să revină din vacanţă şi cei trei jucători de peste Ocean: Armstrong, Porter Bunton şi Martin.
« Handbalistele de la CSM Galaţi primesc vizita Rapidului în Cupă
Cupa de Iarnă Nicolae Rainea aliniază 22 de echipe la start »

References: CSM 
 CSM 
 CSM 
 CSM 
 CSM 
 CSM 
 CSM 
 CSM